**АНАЛИЗ**

**НА РЕШЕНИЕТО НА ЗАДАЧА**

**СИМЕТРИИ**

При брой на редовете и стълбовете до 1000-2000, може да се използва двумерен масив, да се поставят всички симетрични квадратчета и да се преброят.

В общия случай е достатъчно да намерим за всяко неизтрито квадратче индексите на симетричните квадратчета от „цикъла му на симетрия“. Понеже от един „цикъл на симетрия“ може да има останало повече от един неизтрит „Х“, ще има квадратчета, които ще се повтарят. Поради големите ограничения, не е желателно да се прави проверка за тях. Броят К на неизтритите хиксове е до 100000, и в най-лошия случай ще се получи масив Т от 400000 квадратчета и всяко ще се повтори по 4 пъти /примерно при 25000 „цикъла“ от по 4 квадратчета/. Поради това не ни интересува дали неизтритото квадратче е в цикъл от по 4 или 2 квадратчета, или е в средата на таблица с нечетен брой редове и с нечетен брой стълбове.

След построяване на масива Т, задачата е аналогична на: Дадени са X числа, да се намери колко са различните. При нашия случай вместо масив от числа имаме масив от двойки (r,s).

 *Автор: Павел Петров*